title: Decizia Consiliului din 22 octombrie 1999 privind încheierea Protocolului privind ariile de protecție specială și diversitatea biologică în Marea Mediterană și privind acceptarea anexelor la protocolul respectiv (Convenția de la Barcelona)

text:
Anunţ juridic important

|

31999D0800

Jurnalul Oficial L 322 , 14/12/1999 p. 0001 - 0002 ediţie specială în limba cehă capitol 11 volum 32 p. 191  - 192 ediţie specială în limba estonă capitol 11 volum 32 p. 191  - 192 ediţie specială în limba maghiară capitol 11 volum 32 p. 191  - 192 ediţie specială în limba lituaniană capitol 11 volum 32 p. 191  - 192 LV.ES capitol 11 volum 32 p. 191  - 192 MT.ES capitol 11 volum 32 p. 191  - 192 PL.ES capitol 11 volum 32 p. 191  - 192 SK.ES capitol 11 volum 32 p. 191  - 192 ediţie specială în limba slovenă capitol 11 volum 32 p. 191  - 192

		Decizia Consiliuluidin 22 octombrie 1999privind încheierea Protocolului privind ariile de protecție specială și diversitatea biologică în Marea Mediterană și privind acceptarea anexelor la protocolul respectiv (Convenția de la Barcelona)(1999/800/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 175 alineatul (1), coroborat cu articolul 300 alineatul (2) prima teză și alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) Comunitatea este parte contractantă la Convenția privind protecția Mării Mediterane împotriva poluării [2] (denumită în continuare "Convenția de la Barcelona") și a încheiat, de asemenea, patru dintre protocoalele care s-au adoptat în cadrul Convenției de la Barcelona, și anume Protocolul privind prevenirea poluării prin operațiuni de descărcare [2], Protocolul privind cooperarea în vederea combaterii poluării cu hidrocarburi și alte substanțe nocive [3], Protocolul privind acțiunea împotriva poluării de origine terestră [4] și Protocolul privind ariile de protecție specială [5].(2) Comisia a participat, în numele Comunității, în cadrul grupului de lucru creat de părțile contractante la Convenția de la Barcelona, la negocierile referitoare la Protocolul privind ariile de protecție specială și diversitatea biologică în Marea Mediterană și, în conformitate cu articolul 32 din acesta, începând cu data intrării în vigoare a acestuia, protocolul în cauză a fost menit să înlocuiască prima versiune a Protocolului privind ariile de protecție specială din Marea Mediterană.(3) Comunitatea a semnat la 10 iunie 1995 la Barcelona noul protocol privind ariile de protecție specială și diversitatea biologică în Marea Mediterană (denumit în continuare "protocolul").(4) Pe lângă dispozițiile privind conservarea siturilor de interes mediteranean, noua versiune a protocolului prevede instituirea de liste ale speciilor în pericol sau amenințate și ale speciilor a căror exploatare este reglementată (anexe la protocol).(5) Actul final al Conferinței plenipotențiarilor (Barcelona, 9 și 10 iunie 1995), în cursul căreia s-a adoptat și semnat protocolul, prevedea adoptarea anexelor la protocol în cadrul unei reuniuni viitoare a plenipotențiarilor.(6) Anexele au fost adoptate cu prilejul Conferinței plenipotențiarilor care a avut loc la Monaco la 24 noiembrie 1996 și care a fost precedată de o reuniune a experților la 23 noiembrie 1996; anexele au fost deschise pentru semnare în cursul respectivei conferințe; Comisia nu era împuternicită să reprezinte Comunitatea.(7) Statele membre mediteraneene, părți contractante la Convenția de la Barcelona și la protocoalele sale, au fost prezente la Conferința plenipotențiarilor și au semnat anexele; ele au declarat, totuși, în actul final al conferinței, că, în domeniile de competență comunitară ale anexelor, ele sunt gata să întreprindă orice acțiune necesară în măsura în care Comunitatea aderă la anexele menționate.(8) În temeiul articolului 174 din tratat, politica Comunității în domeniul mediului contribuie la urmărirea obiectivelor care vizează menținerea, protecția și ameliorarea calității mediului și promovarea pe plan internațional a măsurilor destinate să facă față problemelor regionale sau mondiale ale mediului.(9) Protocolul, precum și anexele sale acoperă domeniile de competență comunitară în materie de mediu [Directiva 79/409/CEE privind conservarea păsărilor sălbatice [6], Directiva 92/43/CEE privind conservarea habitatelor naturale și a speciilor de faună și floră sălbatică [7]] și vizează speciile a căror exploatare este reglementată în cadrul politicii comune a pescuitului (PCP); în acest context, Comunitatea veghează ca încheierea respectivelor acorduri internaționale să nu aducă atingere domeniului de aplicare a dreptului comunitar în vigoare sau să nu îl modifice,DECIDE:Articolul 1(1) Protocolul privind ariile de protecție specială și diversitatea biologică în Marea Mediterană, precum și anexele sale se aprobă în numele Comunității.(2) Textul respectivului protocol și al anexelor sale se atașează la prezenta decizie.Articolul 2(1) Președintele Consiliului, în numele Comunității, procedează la depunerea la depozitar a instrumentului de încheiere a Protocolului privind ariile de protecție specială și diversitatea biologică în Marea Mediterană, în conformitate cu articolul 30 din acest protocol [8].(2) Președintele Consiliului, în numele Comunității, procedează la notificarea acceptării anexelor la Protocolul privind ariile de protecție specială și diversitatea biologică în Marea Mediterană, în conformitate cu articolul 16 din Convenția privind protecția Mării Mediterane împotriva poluării [9]. Acceptarea Comunității este însoțită de următoarea declarație: "Comunitatea participă la punerea în aplicare a dispozițiilor prevăzute în anexe prin crearea rețelei Natura 2000."Articolul 3Prezenta decizie se publică în Jurnalul Oficial al Comunităților Europene.Prezenta decizie intră în vigoare în ziua adoptării.Adoptată la Luxemburg, 22 octombrie 1999.Pentru ConsiliuPreședinteleS. Mönkäre[1] JO C 219, 30.7.1999, p. 186.[2] Decizia 77/585/CEE, JO L 240, 19.9.1977, p. 1.[3] Decizia 81/420/CEE, JO L 162, 19.6.1981, p. 4.[4] Decizia 83/101/CEE, JO L 67, 12.3.1983, p. 1.[5] Decizia 84/132/CEE, JO L 68, 10.3.1984, p. 36.[6] JO L 103, 25.4.1979, p. 1. Directivă, astfel cum a fost modificată ultima dată prin Directiva 97/49/CE (JO L 223, 13.8.1997, p. 9).[7] JO L 206, 22.7.1992, p. 7. Directivă, astfel cum a fost modificată ultima dată prin Directiva 97/62/CE (JO L 305, 8.11.1997, p. 42).[8] Data intrării în vigoare a Protocolului privind ariile de protecție specială și diversitatea biologică în Marea Mediterană se publică în Jurnalul Oficial al Comunităților Europene prin grija Secretariatului General al Consiliului Uniunii Europene.[9] Data intrării în vigoare a anexelor la Protocolul privind ariile de protecție specială și diversitatea biologică în Marea Mediterană se publică în Jurnalul Oficial al Comunităților Europene prin grija Secretariatului General al Consiliului Uniunii Europene.--------------------------------------------------


title: 2011/680/: Decizia Consiliului din 10 octombrie 2011 de numire a unui membru portughez în cadrul Comitetului Economic și Social European

text:
               14.10.2011

               RO

               Jurnalul Oficial al Uniunii Europene

               L 269/29

         DECIZIA CONSILIULUI
   din 10 octombrie 2011
   de numire a unui membru portughez în cadrul Comitetului Economic și Social European
   (2011/680/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea guvernului portughez,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE, Euratom de numire a membrilor în cadrul Comitetului Economic și Social European pentru perioada 21 septembrie 2010-20 septembrie 2015 (1).

               (2)

               Un post de membru din cadrul Comitetului Economic și Social European a devenit vacant ca urmare a încheierii mandatului domnului Manuel CAVALEIRO BRANDÃO,

         ADOPTĂ PREZENTA DECIZIE:
   Articolul 1
   Domnul Gonçalo da GAMA LOBO XAVIER, Confederaçăo da Indústria Portuguesa (CIP), este numit membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie intră în vigoare la data adoptării.

      Adoptată la Luxemburg, 10 octombrie 2011.

            Pentru Consiliu

            Președintele

         A. KRASZEWSKI

      (1)  JO L 251, 25.9.2010, p. 8.


title: Decizia 2008/134/PESC a Consiliului din 18 februarie 2008 de punere în aplicare a Acțiunii comune 2005/797/PESC privind Misiunea de Poliție a Uniunii Europene pentru teritoriile palestiniene

text:
               19.2.2008

               RO

               Jurnalul Oficial al Uniunii Europene

               L 43/38

      DECIZIA 2008/134/PESC A CONSILIULUI

   din 18 februarie 2008
   de punere în aplicare a Acțiunii comune 2005/797/PESC privind Misiunea de Poliție a Uniunii Europene pentru teritoriile palestiniene
   CONSILIUL UNIUNII EUROPENE,
   având în vedere Acțiunea comună 2005/797/PESC a Consiliului din 14 noiembrie 2005 privind Misiunea de Poliție a Uniunii Europene pentru teritoriile palestiniene (1), în special articolul 14 alineatul (2), coroborat cu articolul 23 alineatul (2) a doua liniuță din Tratatul privind Uniunea Europeană,
   întrucât:

               (1)

               La 14 noiembrie 2005, Consiliul a adoptat Acțiunea comună 2005/797/PESC, prin care a instituit o Misiune de Poliție a Uniunii Europene pentru teritoriile palestiniene (EUPOL COPPS) pentru o perioadă de trei ani. Faza operațională a EUPOL COPPS a început la 1 ianuarie 2006.

               (2)

               La 20 noiembrie 2006, Consiliul a adoptat Decizia 2006/807/PESC (2) prin care a stabilit bugetul final pentru EUPOL COPPS pentru anul 2007.

               (3)

               La 6 decembrie 2007, Consiliul a adoptat Decizia 2007/808/PESC, care prevede că bugetul urmează să acopere, de asemenea, cheltuielile aferente misiunii de la 1 ianuarie 2007 până la 29 februarie 2008.

               (4)

               În conformitate cu articolul 1 alineatul (2) din Decizia 2007/808/PESC, bugetul final al EUPOL COPPS pentru perioada 1 martie 2008-31 decembrie 2008 urmează să fie decis de către Consiliu până la 29 februarie 2008,

         DECIDE:
   Articolul 1
   Valoarea de referință financiară destinată acoperirii cheltuielilor aferente Misiunii de Poliție a Uniunii Europene pentru teritoriile palestiniene (EUPOL COPPS) de la 1 martie 2008 până la 31 decembrie 2008 este de 5 000 000 EUR.
   Articolul 2
   Prezenta decizie produce efecte de la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 18 februarie 2008.

            Pentru Consiliu

            Președintele

         D. RUPEL

      (1)  JO L 300, 17.11.2005, p. 65.

      (2)  JO L 329, 25.11.2006, p. 76. Decizie modificată prin Decizia 2007/808/PESC (JO L 323, 8.12.2007, p. 56).


title: Decizia (UE) 2017/860 a Consiliului din 11 mai 2017 privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la o modificare a Protocolului 31 la Acordul privind SEE referitoare la cooperarea în domenii specifice în afara celor patru libertăți (linia bugetară 33.02.03.01)

text:
               19.5.2017

               RO

               Jurnalul Oficial al Uniunii Europene

               L 128/23

         DECIZIA (UE) 2017/860 A CONSILIULUI
   din 11 mai 2017
   privind poziția care urmează să fie adoptată, în numele Uniunii Europene, în cadrul Comitetului mixt al SEE, cu privire la o modificare a Protocolului 31 la Acordul privind SEE referitoare la cooperarea în domenii specifice în afara celor patru libertăți (linia bugetară 33.02.03.01)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Acordul privind Spațiul Economic European (2) (denumit continuare „Acordul privind SEE”) a intrat în vigoare la 1 ianuarie 1994.

               (2)

               În temeiul articolului 98 din Acordul privind SEE, Comitetul mixt al SEE poate decide să modifice, între altele, Protocolul 31 la Acordul privind SEE.

               (3)

               Protocolul 31 la Acordul privind SEE conține dispoziții privind cooperarea în domenii specifice în afara celor patru libertăți.

               (4)

               Este oportun să continue cooperarea dintre părțile contractante la Acordul privind SEE la acțiunile Uniunii finanțate din bugetul general al Uniunii Europene cu privire la dreptul societăților comerciale.

               (5)

               Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2017.

               (6)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată, în numele Uniunii, în cadrul Comitetului mixt al SEE referitor la modificarea propusă a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Bruxelles, 11 mai 2017.

            Pentru Consiliu

            Președintele

         R. GALDES

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      PROIECT
      DECIZIA NR. …/2017 A COMITETULUI MIXT AL SEE
      din
      de modificare a Protocolului 31 la Acordul privind SEE referitor la cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European (denumit în continuare „Acordul privind SEE”), în special articolele 86 și 98,
      întrucât:

                  (1)

                  Este oportun să continue cooperarea dintre părțile contractante la Acordul privind SEE la acțiunile Uniunii finanțate din bugetul general al Uniunii Europene cu privire la dreptul societăților comerciale.

                  (2)

                  Prin urmare, Protocolul 31 la Acordul privind SEE ar trebui modificat pentru ca această cooperare extinsă să poată fi realizată începând cu 1 ianuarie 2017,

            ADOPTĂ PREZENTA DECIZIE:
      Articolul 1
      La articolul 7 alineatul (13) din Protocolul 31 la Acordul privind SEE, cuvintele „exercițiul financiar 2016” se înlocuiesc cu cuvintele „exercițiile financiare 2016 și 2017”.
      Articolul 2
      Prezenta decizie intră în vigoare în ziua următoare datei la care s-a efectuat ultima notificare în temeiul articolului 103 alineatul (1) din Acordul privind SEE (1).
      Se aplică de la 1 ianuarie 2017.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  [Nu au fost semnalate obligații constituționale.] [Au fost semnalate obligații constituționale.]


title: 2014/601/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Autorității Europene pentru Valori Mobiliare și Piețe aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/262

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Autorității Europene pentru Valori Mobiliare și Piețe aferent exercițiului financiar 2012
   (2014/601/UE)
   PARLAMENTUL EUROPEAN,

               —

               având în vedere conturile anuale finale ale Autorității Europene pentru Valori Mobiliare și Piețe pentru exercițiul financiar 2012,

               —

               având în vedere Raportul Curții de Conturi privind conturile anuale ale Autorității Europene pentru Valori Mobiliare și Piețe pentru exercițiul financiar 2012, însoțit de răspunsurile autorității (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a autorității europene de supraveghere (Autoritatea Europeană pentru Valori Mobiliare și Piețe) (4), în special articolul 64,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru afaceri economice și monetare (A7-0231/2014),

               1.

               acordă directorului executiv al Autorității Europene pentru Valori Mobiliare și Piețe descărcarea de gestiune pentru execuția bugetului autorității aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Autorității Europene pentru Valori Mobiliare și Piețe, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 197.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 331, 15.12.2010, p. 84.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.